[pic] | COMISIA EUROPEANĂ |

Bruxelles, 25.11.2010

COM(2010) 692 final

RAPORT AL COMISIEI CĂTRE PARLAMENTUL EUROPEAN ȘI CONSILIU

referitor la aplicarea Regulamentului (CE) nr. 3/2008 al Consiliului privind acțiunile de informare și promovare pentru produsele agricole pe piața internă și în țările terțe

{SEC(2010) 1434 final}

CUPRINS

RAPORT AL COMISIEI CĂTRE PARLAMENTUL EUROPEAN ȘI CONSILIU referitor la aplicarea Regulamentului (CE) nr. 3/2008 al Consiliului privind acțiunile de informare și promovare pentru produsele agricole pe piața internă și în țările terțe Error! Bookmark not defined.

I. Introducere Error! Bookmark not defined.

II. Implementarea politicii de promovare 2006–2010 Error! Bookmark not defined.

II.A Programe de promovare cofinanțate Error! Bookmark not defined.

II.A.1 Modificări introduse de la data publicării Raportului 2006 Error! Bookmark not defined.

II.A.2 Aspecte bugetare: resurse și utilizarea fondurilor disponibile Error! Bookmark not defined.

II.A.3 Analiza programelor de promovare Error! Bookmark not defined.

II.B Activități de promovare gestionate direct de DG AGRI Error! Bookmark not defined.

II.B.1 Misiuni la nivel înalt Error! Bookmark not defined.

II.B.2 Campania de promovare a produselor alimentare și agriculturii ecologice Error! Bookmark not defined.

II.B.3 Alte cheltuieli în gestiune directă Error! Bookmark not defined.

III. Evaluare Error! Bookmark not defined.

III.A Auditul intern al DG Agricultură și Dezvoltare Rurală și rapoartele Curții de Conturi Error! Bookmark not defined.

III.B Aspecte pozitive și negative ale schemei de promovare raportate de Curtea de Conturi Error! Bookmark not defined.

III.C Evaluare la nivel de țări/zone sau sectoare de produse Error! Bookmark not defined.

III.D Evaluare la nivel de programe cofinanțate Error! Bookmark not defined.

III.D.1 Elemente de evaluare introduse după 2006 Error! Bookmark not defined.

III.D.2 Prima evaluare a impactului aferentă programelor Error! Bookmark not defined.

III.E. Evaluarea activităților gestionate direct de Comisie Error! Bookmark not defined.

III.E.1 Misiuni la nivel înalt: o evaluare a impactului acestora Error! Bookmark not defined.

III.E.2 Evaluarea campaniei de promovare a agriculturii ecologice 2006-2009 Error! Bookmark not defined.

IV. Concluzii generale Error! Bookmark not defined.

I. Introducere

Schema de promovare, înființată la începutul anilor 2000, a fost încă de la începuturile sale monitorizată regulat prin intermediul rapoartelor Comisiei înaintate Consiliului și Parlamentului European. Au fost deja prezentate două rapoarte, în 2004 și în 2006. Conform articolului 18 din Regulamentul (CE) nr. 3/2008 al Consiliului, Comisia are obligația de a înainta un nou raport până la sfârșitul anului 2010[1].

Raportul menționat are ca obiect funcționarea schemei de promovare în perioada 2006[2] - prima jumătate a lui 2010. Acesta se referă în principal la ameliorările la nivel de gestionare, la evaluarea impactului, precum și la aspectele legate de simplificare (două regulamente distincte vizând țările terțe și respectiv piețele interne au fost reunite într-un regulament unic). Raportul se axează pe toate deciziile Comisiei adoptate de la data întocmirii ultimului raport și analizează informațiile disponibile referitoare la promovarea produselor agricole.

II. Implementarea politicii de promovare 2006–2010

Schema de promovare a UE este o politică orizontală care acoperă marea majoritate a sectoarelor agricole și subliniază caracteristicile generale și valoarea adăugată a PAC: calitate, siguranță, sănătate, etichetare, metode specifice de producție, respect pentru mediu, bunăstarea animalelor etc. Ea vine în completarea inițiativelor naționale, oferind sprijin sau stimulând eforturile publice și private de promovare de la nivelul fiecărui stat membru.

II.A Programe de promovare cofinanțate

II.A.1 Modificări introduse de la data publicării raportului din 2006

Schema de promovare a fost ameliorată conform recomandărilor din ultimul raport: consolidarea solicitată a reglementărilor a fost efectuată prin reunirea celor două regulamente existente ale Consiliului într-unul singur [Regulamentul (CE) nr. 3/2008 al Consiliului] și a celor două regulamente ale Comisie într-altul [Regulamentul (CE) nr. 501/2008 al Comisiei][3]. Mecanismele de declarare a cheltuielilor de către statele membre au fost de asemenea ameliorate, permițând monitorizarea regulată a execuției bugetului. Recomandarea referitoare la organismul de implementare se menține și, nu în ultimul rând, au fost elaborate și adoptate orientări clare și solide pentru pregătirea programelor de promovare. În perioada de raportare, conform recomandărilor Curții de Conturi, serviciile Comisiei au inițiat multe alte îmbunătățiri, prezentate în continuare la punctul III.B. Toate adaptările menționate sunt raportate în anexa I la Documentul de lucru al serviciilor Comisiei care însoțește prezentul raport.

II. A. 2 Aspecte bugetare: resurse și utilizarea fondurilor disponibile

Tabelul 1: Credite bugetare pentru promovarea produselor agricole

în € |

Linie bugetară | 2006 | 2007 | 2008 | 2009 | 2010 |

Acțiuni de promovare |

05 02 10 01 Gestiune partajată | 42 000 000 | 38 000 000 | 45 000 000 | 56 000 000 | 56 000 000 |

Acțiuni de promovare |

05 02 10 02 Gestiune directă | 10 000 000 | 7 295 000 | 5 371 000 | 2 119 000 | 1 210 000 |

Total promovare | 52 000 000 | 45 295 000 | 50 371 000 | 58 119 000 | 57 210 000 |

Începând din 2007 se poate constata o creștere semnificativă a creditor alocate de autoritatea bugetară pentru programe de informare și promovare a produselor agricole. Creditele bugetare din 2009, excepțional de ridicate, au fost acordate pentru a se ținea seama de cheltuielile mai mari acumulate prin programele de promovare multianuale aprobate în 2007 și 2008 (o mai mare „moștenire din trecut”, dat fiind bugetul mai ridicat al programelor acceptate în anii respectivi). Același lucru se aplică și pentru 2010. Creșterea sus-menționată contrastează cu reducerea resurselor bugetare pentru programele în „gestiune directă”. Principalele motive care stau la baza declinului lor sunt absența contribuției voluntare la IOC[4], finalizarea programului „Gusturi autentice europene” [ European Authentic Tastes programme (EAT) ] destinat promovării produselor de calitate din UE în America de Nord și în China, precum și încheierea campaniei de promovare a agriculturii ecologice.

Tabelul 2: Cheltuieli bugetare pentru promovarea produselor agricole

în € |

Linie bugetară | 2006 | 2007 | 2008 | 2009 | 2010 |

Acțiuni de promovare |

05 02 10 01 Gestiune partajată | 34 163 896 | 47 873 132 | 49 431 246 | 46 514 165 | Nu se aplică |

Acțiuni de promovare |

05 02 10 02 Gestiune directă | 4 733 973 | 2 723 506 | 3 753 884 | 911 554 | Nu se aplică |

Total promovare | 38 897 869 | 50 596 638 | 53 185 130 | 47 425 719 | Nu se aplică |

Rata de implementare (cheltuieli ca % din credite)[5] | 75 % | 112 % | 106 % | 82 % | Nu se aplică |

Trebuie subliniată tendința înregistrată la nivelul ratei de implementare: gestionarea adecvată a sectorului activităților de promovare a contribuit la stoparea sub-consumului, una dintre principalele caracteristici ale sectorului până în 2006. Totuși, anul bugetar 2009 a fost afectat de circumstanțe excepționale neașteptate: trei programe de promovare deja aprobate de Comisie în 2008 nu au fost semnate, iar o asociație intersectorială implicată în cofinanțarea câtorva programe de promovare în curs a fost obligată să își înceteze activitățile în 2009, în urma unei decizii a Curții Supreme de Justiție din țara sa. Aceste evenimente au dus la o scădere neașteptată a cheltuielilor și, implicit, a ratei de implementare pentru anul respectiv.

II.A.3 Analiza programelor de promovare

- Programe de promovare acceptate și respinse

În perioada care face obiectul prezentului raport, toate statele membre au luat parte la eforturile de promovare, manifestând un larg interes pentru schemă. În urma unei selecții inițiale efectuate de autoritățile naționale, serviciile Comisiei au primit în total 430 de propuneri de programe, cu un buget total de 505,6 milioane EUR; 183 dintre acestea au fost acceptate pentru cofinanțare comunitară, în valoare totală de 248,6 milioane EUR. Dintre ele, un număr de 134 de programe vizau piața internă, iar alte 49 vizau piețe ale unor țări terțe.

Tabelul 3: Programe aprobate și respinse în perioada iulie 2006 - iulie 2010

[pic]

În ceea ce privește durata programelor acceptate, 150 (82 %) dintre ele sunt de 3 ani (a se vedea graficul 1). Așa cum se poate observa în graficul 2, 20% din programe dispun de un buget mai mic de un milion EUR, 25 % dintre ele au un buget cuprins între un milion și două milioane EUR, 36% au un buget cuprins între două milioane și patru milioane EUR, iar 19% au un buget de peste patru milioane EUR.

[pic][pic] |

Așa cum se observă în tabelul 4 de mai jos, aproape toate produsele enumerate în anexa 1 la Regulamentul (CE) nr. 501/2008 au beneficiat de aceste eforturi de promovare. Produsele lactate au fost beneficiarele principale în termeni de programe acceptate (36), urmate de produsele de calitate (DOP, IGP, produsele ecologice și cele din regiunile ultraperiferice: 32), fructele și legumele, proaspete și prelucrate (30), produsele din carne, inclusiv carnea de pasăre (23), vinurile și băuturile spirtoase (20), uleiul de măsline(8) etc.

Tabelul 4:

Programe acceptate (piața internă și țări terțe) pe sectoare și în funcție de buget

Produse | Buget total (milioane EUR) | Cofinanțare UE (milioane EUR) | % | Nr. de programe aprobate |

Carne de vită și de porc (prelucrată sau nu) | 9,3 | 4,6 | 1,86 % | 5 |

In textil | 3,3 | 1,7 | 0,67 % | 1 |

Fructe și legume proaspete | 89,0 | 44,6 | 17,93 % | 24 |

Miere și produse apicole | 4,3 | 2,1 | 0,86 % | 8 |

Etichetarea ouălor | 1,0 | 0,5 | 0,20 % | 1 |

Lapte și produse lactate | 116,4 | 56,6 | 22,76 % | 36 |

Produse multiple | 34,3 | 17,2 | 6,90 % | 14 |

Ulei de măsline și măsline de consum | 34,2 | 15,5 | 6,22 % | 8 |

Agricultură și produse ecologice | 35,7 | 17,9 | 7,18 % | 15 |

Horticultură ornamentală | 14,9 | 7,4 | 2,99 % | 9 |

Regiuni ultraperiferice | 16,1 | 7,5 | 3,03 % | 2 |

DOP, IGP și STG | 39,4 | 19,7 | 7,93 % | 15 |

Carne de pasăre | 13,3 | 6,6 | 2,67 % | 6 |

Fructe și legume prelucrate | 16,9 | 8,4 | 3,39 % | 6 |

Carne de calitate | 30,2 | 15,1 | 6,08 % | 11 |

Carne de pasăre de calitate | 1,7 | 0,8 | 0,34 % | 1 |

Uleiuri din semințe | 1,3 | 0,6 | 0,26 % | 1 |

Băuturi spirtoase | 4.2 | 2.1 | 0.84 % | 2 |

Vinuri | 39.1 | 19.6 | 7.87 % | 18 |

Total | 504.6 | 248.6 | 100.00 % | 183 |

Principalele motive de respingere a programelor în perioada de referință: descrierea acțiunilor nu era suficient de detaliată pentru a oferi serviciilor Comisiei o imagină clară a programului; bugetul nu a fost suficient de detaliat pentru a permite evaluarea programului din punctul de vedere al raportului calitate/preț, conform Regulamentului (CE) nr. 3/2008 al Consiliului, articolul 7 alineatul (2); nu s-au specificat motivele care au sta la baza propunerii de program; lipseau elemente care să ateste că organismul de implementare a fost bine ales. În ultimii ani, un alt motiv semnificativ pentru respingerea proiectelor a fost absența obiectivelor SMART[6] sau a metodelor care trebuie utilizate pentru evaluarea programului și a impactului.

- programe care vizează țări terțe

În pofida angajamentului declarat al Comisiei de a stimula activitățile de promovare în țări terțe, în perioada de referință aceste programe au reprezentat numai 27% din propuneri (49/183). Ele au primit 23% din fondurile comunitare alocate programelor de promovare acceptate (57,6 milioane/250,5 milioane EUR).

Principalele sectoare beneficiare au fost fructele și legumele proaspete sau prelucrate, vinurile, produsele de calitate și produsele lactate. America de Nord (21), Rusia (20), China (13) și Japonia (11) au fost zonele cele mai vizate, în ceea ce privește numărul programelor acceptate.

[pic]

- Programele de promovare pentru piața internă

În perioada 2006 - 2010, numărul programelor acceptate în cadrul fluxului anual pentru piața internă (exclusiv programele acceptate în 2009 care vizau criza din sectorul lactatelor) a scăzut semnificativ (a se vedea tabelul 3). Aceasta deoarece serviciile Comisiei au aplicate criterii mai stricte de selecție în timpul evaluării. Totuși, așa cum se poate observa în tabelul 3, contribuția comunitară a crescut, mai ales în perioada 2006 – 2009, când s-a înregistrat o creștere de 50,1%, de la 30,4 milioane EUR la 45,8 milioane EUR. Cifrele includ programe de promovare în mod special a cărnii de pasăre (un program) și a produselor lactate (13 programe), adoptate prin două decizii ad hoc ale Comisiei, pentru a contracara impactul crizei în sectoarele amintite. Tendința respectivă se datorează în principal faptului că au fost acceptate programe cu o sferă mai amplă, prin care se promovau mai multe produse, sau faptului că mai multe organizații din unul sau mai multe state membre au depus în comun o propunere pentru un program unic.

[pic]Principalii beneficiari în funcție de numărul programelor acceptate provin din IT (17), FR (11), NL (10), DE (9). În ceea ce privește produsele, principalele beneficiare au fost produsele lactate (48,3 milioane EUR), fructele proaspete și prelucrate (45 milioane EUR), produsele de calitate, inclusiv produsele ecologice sau cele care provin din regiuni ultraperiferice (35,8 milioane EUR).

II.B Activități de promovare gestionate direct de DG AGRI

II.B.1 Misiuni la nivel înalt

În cadrul instituit de articolul 2 alineatul (3) din Regulamentul (CE) nr.3/2008 al Consiliului, în perioada 2007 – 2010 au fost organizate misiuni la nivel înalt sau evenimente promoționale după cum urmează:

- Misiune comercială la nivel înalt în India (6-10 martie 2007)

- Eveniment promoțional în China (14-16 mai 2008)

- Eveniment promoțional în Cape Town, Africa de Sud (8-10 septembrie 2008)

- Misiune comercială la nivel înalt în China (18-22 mai 2009)

- Eveniment promoțional în Hong Kong (4-6 mai 2009).

Aceste vizite au oferit ocazia de a întreprinde numeroase activități precum seminarii, conferințe de presă, participări la târguri comerciale, întâlniri de afaceri și evenimente organizate de camerele de comerț locale. De fiecare dată, acestea au fost secondate de eforturi sistematice în direcția relațiilor publice, atât în timpul misiunii cât și după încheierea sa. În perioada de raportare, creditele bugetare pentru misiunile la nivel înalt s-au ridicat la 1 milion EUR/an. Pentru 2010 este planificat un eveniment promoțional la nivel înalt la Moscova, în cadrul Târgului mondial de produse alimentare (14-17 septembrie 2010).

II.B.2 Campania de promovare a produselor alimentare și a agriculturii ecologice

Lucrările acestei campanii au debutat în 2006 în cadrul prevăzut de Regulamentul (CE) nr. 2826/2000 al Consiliului [ulterior abrogat de Regulamentul (CE) nr. 3/2008 al Consiliului], în sensul Acțiunii 1 a Planului european de acțiune pentru agricultură și produse alimentare ecologice. Cu un buget de maximum 3 milioane EUR în decurs de 3 ani pentru toate cele 27 de state membre, campania a fost concepută ca un instrument complementar activităților de promovare de la nivel național și a fost lansată la 25 iulie 2008.

II.B.3 Alte cheltuieli în gestiune directă

- Experți externi pentru selectarea programelor de promovare

- Studii de evaluare

Anexa 2 la Documentul de lucru al serviciilor Comisiei care însoțește prezentul raport conține o descriere detaliată a tuturor activităților gestionate direct de DG AGRI.

III. Evaluare

III.A Auditul intern al DG Agricultură și Dezvoltare Rurală și rapoartele Curții de Conturi

În 2009, schema de promovare a produselor agricole a făcut obiectul a două rapoarte de audit, unul întocmit de Curtea de Conturi, iar al doilea de către unitatea de audit intern a DG AGRI.

Raportul de audit intern al DG AGRI din data de 13 mai 2009 menționa, printre altele, că „sistemele existente … respectă normele și procedurile în vigoare de o manieră satisfăcătoare” și că „din 2005 s-a constatat o ameliorare constantă a calității procedurii de selecție”.

În Raportul special nr. 10/09 publicat la 8 iulie 2009, Curtea de Conturi a evaluat impactul diverselor programe și a concluzionat că „în majoritatea cazurilor, sumarul acțiunilor întreprinse a fost suficient de detaliat și a demonstrat că fondurile cheltuite și măsurile luate au fost conforme cu obiectivul de promovare”. Mai mult, în ceea ce privește monitorizarea cheltuielilor, Curtea de Conturi a concluzionat că în cei doi ani precedenți Comisia a introdus sau a consolidat procedurile sau instrumentele de monitorizare a programelor statelor membre și a solicitărilor de plată.

Totuși, ambele rapoarte au menționat că eficacitatea, eficiența și impactul asupra mediului ar putea fi ameliorate. S-a subliniat, de asemenea, că este necesară ameliorarea de către Comisie a câtorva aspecte ale schemei de promovare.

Curtea de Conturi a invitat statele membre să contribuie la îmbunătățirea procedurii de selecție prin verificarea relevanței propunerilor și printr-o selectivitate sporită. De asemenea, aceasta a solicitat statelor membre să comunice Comisiei informațiile referitoare la măsurile de promovare naționale și regionale. Mai mult, statele membre au fost încurajate să amelioreze procedurile de achiziții publice utilizate în selectarea organismelor de implementare, evitând, în speță, termenele limită reduse și aplicând proceduri formale într-un mod mai sistematic, precum și să se asigure că organizațiile propunătoare îndeplinesc criteriile de selecție.

III.B Aspecte pozitive și negative ale schemei de promovare raportate de Curtea de Conturi

Din raportul Curții de Conturi se desprind următoarele concluzii și recomandări care subliniază principalele puncte forte și puncte slabe ale schemei de promovare așa cum a funcționat aceasta cel puțin în perioada care face obiectul raportului:

- În ultimii ani Comisia a îmbunătățit continuu mecanismele de gestionare și control vizând cheltuielile aferente măsurilor de informare și promovare pentru produsele agricole. Aceste îmbunătățiri trebuie consolidate și extinse.

- Sistemul în vigoare nu permite evaluarea eficienței acestei politici. Impactul său, deși probabil pozitiv, este în prezent dificil de cuantificat. Trebuie specificate obiectivele strategice și este necesar să se stabilească indicatori de performanță adecvați, având grijă, în același timp, ca scopurile declarate și bugetele angajate să fie consecvente unele cu celelalte.

- Trebuie introdusă o procedură formală de consultare a tuturor părților interesate, pentru a contribui la definirea unei strategii globale și pentru a asigura complementaritatea cu diferite măsuri de promovare deja existente. În urma acestei recomandări, la 28 septembrie 2009 a fost înființat un Grup special în cadrul Comitetului consultativ pe probleme de promovare.

- Comisia a devenit mai selectivă în aprobarea programelor care urmează a fi cofinanțate. Aceste îmbunătățiri trebuie să continue, în special în ceea ce privește solicitarea de informații referitoare la impactul estimat al programului și la modul în care acesta poate fi cuantificat. De asemenea, selectivitatea statelor membre trebuie să crească în continuare.

- În ceea ce privește implementarea programelor și regularitatea cheltuielilor, este necesar ca eforturile să se concentreze pe verificările încă foarte limitate ale procedurilor de selectare a organismelor de implementare, care dețin un rol major. Monitorizarea ulterioară a cheltuielilor asigurată de către Comisie a fost consolidată, însă în anumite state membre există în continuare deficiențe de control semnificative. Trebuie luate măsuri de remediere a acestor deficiențe în vederea ameliorării rapide a situației.

III.C Evaluare la nivel de țări/zone sau sectoare de produse

Evaluările programelor de informare și promovare cofinanțate de UE, menționate la punctul II.B.3, au fost efectuate în perioada 2006-2008 de consultanți externi în baza unor contracte-cadru.

Patru dintre ele au vizat piața internă:

- Sectorul produselor ecologice (noiembrie 2006)

- Sectorul vinurilor (aprilie 2007)

- Fructele și legumele (noiembrie 2007)

- Produsele lactate (septembrie 2008).

Alte patru dintre acestea au vizat diferite sectoare de produse în țări/zone terțe :

- Statele Unite și Canada (noiembrie 2006)

- Elveția și Norvegia (mai 2007)

- Rusia și Japonia (noiembrie 2007)

- India, China și Asia de sud-est (decembrie 2008).

S-a pus accent pe evaluarea coerenței, a eficienței, a eficacității, a efectelor și a complementarității programelor de informare și promovare cofinanțate de UE implementate începând cu 2002.

Mai mult, fiecare evaluare a avut la bază un eșantion de programe din diferite state membre reprezentând în fiecare caz peste jumătate din fondurile angajate per sector. Informațiile au fost extrase din surse multiple, în principal din documentele și statisticile disponibile, din interviuri și din ateliere organizate cu părțile interesate, precum și din chestionare cuprinzătoare aplicate de echipa de evaluare.

Pentru programele care vizează piața internă, principalele recomandări au fost:

- Programele trebuie să se bazeze atât pe analize ale piețelor generale, cât și pe analize ale piețelor vizate, ținând seama de dimensiunea lor și incluzând o ierarhie clar definită a obiectivelor cuantificate pentru campania de informare și/sau promovare propusă.

- Trebuie stabilit impactul scontat asupra cererii, atât în termeni generali cât și pe grupe de consumatori, conform caracteristicilor specifice ale pieței și resurselor disponibile, și trebuie elaborată o metodologie de evaluare în timpul perioadei de implementare și după încheierea programului respectiv, conform celor mai avansate tehnici.

- Rolul Comisiei și cel al statelor membre necesită clarificări suplimentare. Procedurile privind aprobarea finală sau respingerea programelor de către Comisie trebuie explicate mai bine, atât autorităților competente din statele membre, cât și organizațiilor care pot înainta propuneri.

- Trebuie utilizată în continuare practica licitațiilor (a cererilor de oferte) în vederea optimizării raportului costuri/beneficii, conform standardelor aplicate pe piețele naționale.

- Evaluările ex post , precum și cele intermediare și continue trebuie să devină obligatorii în cazul programelor și al campaniilor de mari dimensiuni, iar costurile corespunzătoare trebuie prevăzute în bugetele acestor programe.

- Trebuie stimulate sinergia și complementaritatea, pe de o parte între programele cofinanțate din diverse state membre și, pe de altă parte, între programele cofinanțate și cele din sectorul privat.

Principalele recomandări pentru programele care vizează țări terțe sunt:

- Obiectivele generale ale măsurilor de promovare ale UE trebuie în principal să permită producătorilor europeni și organizațiilor comerciale să exporte în țări terțe.

- Măsurile UE trebuie să contribuie la realizarea unei sinergii între producători și programe.

- Trebuie adoptate dispoziții specifice în sprijinul nou-veniților.

- La elaborarea programelor și în activitățile de promovare trebuie să se țină seama mai bine de specificul piețelor emergente și/sau îndepărtate.

- Cadrul general al măsurilor UE trebuie îmbunătățit pentru a soluționa ambiguitățile legate de menționarea originii geografice și a mărcilor.

- Cerințele administrative trebuie adaptate la constrângerile proprii programelor.

III.D Evaluare la nivel de programe cofinanțate

III.D.1 Elemente de evaluare introduse după 2006

În primii ani de implementare a acestei scheme, programele de promovare cofinanțate erau considerate o reușită dacă erau implementate conform planificării din propunerea inițială: nu se solicita nicio evaluare formală și, în consecință, nu se considerau eligibile costurile aferente (dacă o asemenea evaluare avea loc).

Pentru soluționarea acestei situații s-au luat câteva măsuri:

- În octombrie 2007 s-a distribuit autorităților naționale un document conținând orientări în vederea evaluării programelor, care să fie supus atenției organizațiilor propunătoare. Documentul menționat ținea seama de toate recomandările primite atât din partea auditorilor sectorului, cât și din partea consultanților. Acesta a fost ulterior reformulat, iar partea referitoare la dispozițiile de evaluare este în prezent inclusă în „Nota explicativă pentru programele de promovare finanțate parțial de UE” anexată formularului de cerere. A doua parte, referitoare la evaluarea în sine, a fost anexată la „Manualul de proceduri pentru examinarea și adoptarea programelor propuse de promovare a produselor agricole”.

- Contractul-model pus la dispoziția autorităților naționale a fost modificat pentru a permite evaluarea rezultatelor programelor cu ajutorul unui organism extern. Mai mult, bugetul alocat evaluării programului a crescut de la 3 la 5% (pentru evaluarea finală), iar toate resursele bugetare generale neutilizate pot fi adăugate ca fonduri suplimentare pentru această evaluare.

III.D.2 Prima evaluare a impactului aferentă programelor

Din 2008, la finalul programelor se realizează o evaluare a impactului lor, inclusă apoi în rapoartele finale examinate de către gestionarii programelor. În această evaluare se utilizează indicatori precum rata de execuție a bugetului sau conformitatea programului implementat cu cel propus. Măsurile incluse în cadrul programelor au o rată de succes din ce în ce mai ridicată. Până de curând rapoartele erau adesea întocmite de însăși organizațiile propunătoare. Începând din 2010, evaluările vor fi efectuate de organisme de evaluare independente.

Un bun indicator al calității și al impactului pozitiv al instrumentelor de promovare dezvoltate în perioada de implementare a programelor de promovare este faptul că, după încheierea multora dintre programe, organizațiile propunătoare solicită permisiunea de a produce și de a utiliza cantități suplimentare din aceste instrumente, pe propria cheltuială.

III.E. Evaluarea activităților gestionate direct de Comisie

III.E.1 Misiuni la nivel înalt: o evaluare a impactului acestora

Misiune comercială la nivel înalt în India (martie 2007)

Misiunea și-a îndeplinit rolul de „pionierat”, facilitând deschiderea pieței indiene, o piață relativ nouă, către exportatorii europeni și transmițând în același timp mesajul calității și diversității produselor europene. Vizita a fost foarte bine primită în mass-media indiană (atingând o expunere estimată la 1,25 milioane EUR). Dimensiunea europeană a fost remarcată în mod special. Vizita a jucat un rol primordial în reducerea taxelor exorbitante practicate de India la importul de alcool.

Campanie de promovare în China (mai 2009)

Expunerea media generată de misiune se estimează a fi atins echivalentul a 450 000 EUR, acoperind un număr de 25 000 000 de persoane. Câteva mii de persoane au vizitat standul UE, amplasat în centrul celorlalte pavilioane europene: 967 de vizitatori au lăsat cărțile de vizită și s-au completat 1 127 de chestionare.

Eveniment promoțional în Cape Town, Africa de Sud (septembrie 2008)

Evenimentul a constat în principal dintr-o acțiune la nivel de relații publice adresată atât oficialilor sud-africani, cât și exportatorilor europeni, pentru a demonstra că UE sprijină eforturile lor de a cuceri noi piețe mondiale.

Misiune comercială la nivel înalt în China (mai 2009)

Vizita delegației europene a fost bine primită de mass-media, generând o expunere estimată la echivalentul a 1 500 000 EUR acoperind un număr de 49 600 000 de persoane. Câteva mii de persoane au vizitat standul UE, amplasat în centrul celorlalte pavilioane europene, la fel ca și în anii precedenți.

Eveniment promoțional în Hong Kong (mai 2009)

Seminarul a reunit 50 de participanți, iar festivalul 200. Aproximativ 8 000 de persoane au vizitat standul. Evenimentul a generat 7 articole de presă, cu o valoare estimată la 6 656 EUR, având o circulație de 260 000 de exemplare.

III.E.2 Evaluarea campaniei de promovare a agriculturii ecologice 2006-2009

Rezultatele campaniei de promovare a agriculturii și produselor ecologice au fost foarte bune. Cu un buget limitat, mai ales în comparație cu alte campanii de mare amploare de la nivel național sau din sectorul privat, au fost oferite instrumente de marketing și de informare simple și eficiente unui număr de grupuri-țintă. De asemenea, au fost create și traduse peste 150 de pagini de materiale informative și de promovare a acestui sector, destinate diverselor grupuri-țintă.

Evaluarea a demonstrat că respectivele instrumente sunt acceptate și utilizate de grupurile vizate, în special în țările în care sectorul este mai puțin dezvoltat și unde există mai puține inițiative la nivel național. Programele cofinanțate de promovare a produselor ecologice utilizează aceste noi materiale elaborate în timpul campaniei. Aceasta permite programelor respective să funcționeze cu un buget mai redus decât ar fi fost posibil în alte circumstanțe, deoarece nu trebuie finanțată elaborarea unor noi materiale promoționale pentru care există deja echivalente.

Datele statistice referitoare la traficul de pe site-ul web sunt, de asemenea, foarte încurajatoare. Site-ul este deja cel mai vizitat dintre toate subsite-urile DG AGRI găzduite pe portalul Europa, având în medie 70 000 - 80 000 de vizitatori pe lună și 15 000 – 30 000 de descărcări de materiale. În 2008, în primele cinci luni de la lansarea campaniei, s-au înregistrat 186 991 de vizite pe site, lucru considerat un succes. În 2009, site-ul a fost vizitat de 1 070 000 de ori (cifră care reprezintă 63 % din totalul vizitelor înregistrate pe întregul site al DG AGRI). Clasându-se printre primele rezultate pe marile motoare de căutare, site-ul web a devenit un punct de referință pentru toți cei care caută informații referitoare la agricultura și produsele ecologice.

IV. Concluzii generale

În perioada 2006-2010 schema programelor de promovare a produselor agricole cofinanțate de UE a suferit câteva modificări:

- simplificare: cele două regulamente ale Consiliului au fost reunite într-unul singur; același lucru s-a întâmplat și cu cele două regulamente ale Comisiei.

- a fost îmbunătățită procedura de selecție a noilor programe la nivelul Comisiei prin adoptarea unor orientări și prin introducerea unor metode de evaluare cantitativă (grilă de evaluare) și a unor costuri de referință pentru diverse acțiuni incluse în programe.

- s-au adus îmbunătățiri în ceea ce privește evaluarea impactului programelor, atât pe parcursul perioadei de implementare, cât și la final.

- gestionare eficace: gestionarea programelor a fost, în consecință, ameliorată. Rata de implementare (cheltuieli/credite alocate) în sectorul respectiv a crescut semnificativ până la aproape 100%.

- și nu în ultimul rând, în perioada de raportare, schema de promovare a fost utilizată pentru contracararea consecințelor crizei în două situații: gripa aviară (2007) și criza din sectorul produselor lactate (2008).

Auditurile recent efectuate de Curtea de Conturi și de unitatea de audit intern a DG Agricultură și Dezvoltare Rurală au confirmat aceste îmbunătățiri. Totuși, sunt necesare modificări suplimentare:

- calitatea programelor transmise serviciilor Comisiei trebuie ameliorată. Orientările deja adoptate și actualizate vor fi utile în această privință.

- de asemenea, trebuie îmbunătățit modul de selecție, monitorizare și audit al programelor de către autoritățile competente ale statelor membre. Este necesar să se acorde o atenție suplimentară procedurilor de ofertare aplicate în alegerea organismelor de implementare. În acest context, atât la articolul 9 alineatul (2) litera (e) cât și la articolul 12 alineatul (2) se subliniază capacitățile tehnice și financiare pe care trebuie să le dețină aceste organisme pentru a asigura o cât mai eficientă implementare a acțiunilor de promovare.

- procedura aflată în prezent în vigoare referitoare la aprobarea programelor cofinanțate este destul de greoaie. Programele se evaluează de două ori: la nivel statului membru și la nivelul UE. Întreaga procedură de selecție durează șapte luni. Cu toate acestea, așa cum se poate observa în tabelul 3 de la pagina 6 din prezentul raport, peste 50% din programele primite au fost respinse.

Actuala politică de informare și de promovare va fi revizuită după 2013, în paralel cu discuțiile care vor avea loc în contextul reformei PAC. Instrumentele de promovare trebuie să pună la dispoziția producătorilor din UE materiale eficiente, încercând în același timp să reducă sarcină administrativă suportată de aceștia.

[1] Regulamentul (CE) nr. 3/2008 al Consiliului din 17 decembrie 2007, JO L 3, 5.1.2008, p. 1.

[2] Întregul an 2006 face obiectul prezentului raport.

[3] Regulamentul (CE) nr. 501/2008 al Comisiei din 5 iunie 2008, JO L 147, 6.6.2008, p. 3.

[4] Consiliul oleicol internațional.

[5] Supraexecuția din 2007 și 2008 a fost acoperită prin transferuri.

[6] SMART: specifice, măsurabile, adecvate, realiste, planificate conform unui calendar..